Sathya Sai Baba vuonna 2010.
**Sathya Sai Baba**, oik. Sathyanarayana, alkujaan sukunimeltään Raju, (23. marraskuuta 1926 – 24. huhtikuuta 2011) oli intialainen guru, jota usein on kutsuttu godmaniksi ja ihmeidentekijäksi, ja jota hänen kannattajansa pitävät jumalan inkarnaationa. Häntä pidetään yhtenä aikansa suurimmista guruista Intiassa.

Bhagavan Sri Sathya Sai Baba on Intian tunnetuimpia pyhimyksiä, ja hänet tunnetaan erityisesti monenlaisista tekemikseen väitetyistä ihmeistä. Sai Baba opettaa epäitsekkään palvelun olevan tärkein tie jumaluuden oivaltamiseksi. Hän julisti 29. lokakuuta 1940 olevansa aiemmin tunnetun pyhimyksen, Sri Shirdin Sai Baban inkarnaatio. Tätä pidetään hänen julkisen toimintansa lähtöpisteenä.

Sai Baba on muun muassa luonut Intiaan uuden koulu- ja ylioppilasjärjestelmän, perustanut monia yhteiskunnallisia laitoksia, toteuttanut suuren puhtaan juomavesiverkoston ja rakennuttanut kaksi suurta sairaalaa.

Sai Baba kuoli 85-vuotiaana sydänvaivoihin sairaalassa Puttaparthissa. Hautajaisiin osallistui maan korkeinta johtoa.

Opetukset
---------

Sai Baba julisti rakkautta ja uskontojen ykseyttä sekä korosti, että kenenkään häntä seuraavan ei tarvitse luopua omasta uskonnostaan. Sathya Sai -organisaatio kannattaa viittä perusarvoa; sathya (totuus), dharma (oikeudenmukaisuus), ahimsa (väkivallattomuus), prema (rakkaus) ja shanti (rauha). 

Opetuksia
* palvelu ja hyväntekeväisyys
* kasvissyönti
* irrottautuminen materiaalisesta maailmasta
* meditaatio
* eri uskontojen hyväksyminen poluiksi jumalan ymmärtämiseen

Kritiikkiä
----------

Sai Baba on ollut ja on yhä arvostelun sekä skeptisyyden kohteena, ja hänen väitteensä tehdä ihmeitä on kyseenalaistettu. Eräät taikurit ja skeptikot eri puolilla maailmaa ovat pyrkineet toistamaan joitakin Sai Baban ihmetekoja taikatemppujen avulla. Skeptikot pyysivät Sai Babaa tekemään ihmeitä valvotuissa olosuhteissa, mutta hän ei suostunut pyyntöihin. Vuonna 1995 julkisuutta sai videonauha, jonka epäiltiin paljastavan huijauksen, mutta tarkoissa tutkimuksissa mitään varmoja todisteita huijauksesta ei voitu osoittaa. (Haraldsson, op. cit. pp. 295–301)

Kannattajat Suomessa
--------------------

Suomessa toimii vuonna 1992 rekisteröity Sri Sathya Sai Baba center Finland ry. Yhdistyksessä oli 18 jäsentä vuonna 2007.

Teokset
-------

* Online Resource: Sathya Sai Speaks Series
* Online Resource: Vahini Series Written By Sathya Sai Baba

Kirjallisuutta
--------------

* Timo Laurila: Päällään seisova Jeesus: uskonnollisen tilan tarkastelua nykymaailmassa aikakauden vaihtuessa Kaloista Vesimieheen, Atmayhteisö 1994
* Stephan V. Stepski-Doliwa: Sai Baba puhuu länsimaalaisille Osa 1, Light House Kustannus ky, 2001
* Barbara Szandorowska: Pimeää valoa, Päivä Oy, 1993

Lähteet
-------

1. ↑  Ndtv.com
2. 1 2  Kuolleet, Helsingin Sanomat 28.4.2011 sivu C 8. Artikkelin verkkoversio
3. ↑  Community Service *sathyasai.org*. Viitattu 27.4.2016. (englanniksi)
4. ↑  Sathya Sai Speaks Vol. 10, Ch. 32, November 20, 1970.
5. ↑   Viitattu 27.4.2016. (englanniksi)
6. ↑  Miljoonien hengellinen johtaja Sai Baba kuollut *Helsingin Sanomat*.  24.4.2011. Viitattu 26.4.2011.
7. ↑   Viitattu 27.4.2016. (englanniksi)
8. ↑  Haraldsson, Erlendur. Miracles are my visiting cards - An investigative inquiry on Sathya Sai Baba, an Indian mystic with the gift of foresight believed to perform modern miracles (1997 revised and updated edition published by Sai Towers, Prashanti Nilayam, India) ISBN 81-86822-32-1
9. ↑  Uskonnot Suomessa: Sri Sathya Sai Baba center Finland ry *uskonnot.fi*. Viitattu 14.8.2012.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Sathya Sai Baba**.
* Sathyasai-fi.org, suomalaiset sivut
* Sathya Sai International Organisation. (englanniksi)
* Radio Sai Global Harmony. (englanniksi)
* Raija Teräsvirta, Sai Baban sanoma länsimaalaisille, kolumni Ultra-lehdessä
* Yhteisön esittely Uskonnot.fi-sivustolla
* Skepsis ry:n arvosteleva kommentti
* (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Argentiina
* Katalonia
* Saksa
* Israel
* Yhdysvallat
* Ruotsi
* Latvia
* Japani
* Tšekki
* Australia
* Kreikka
* Kroatia
* Alankomaat
* Puola
* Portugali

 |
|  |
| Taiteenala | 
* MusicBrainz

 |
|  |
| Henkilöt | 
* Trove

 |
|  |
| Muut | 
* SNAC
* IdRef

 |

 |